Purim

Anke Purim es uno de los diyas mas alegres del kalendario ebreo, kale azer taanit i meldar el diya anterior en rekódro de los djudios persanos, los kualos izieron taanit i arrogaron a El Dio ke los salvase de la gerra ke los yevaría a ser amortados por Amán i su armada. En Purim se melda la Megilá (en ivrit מְגִילַת אֶסְתֵּר, Megilat Ester, "Pergamino —Livro— de Ester"). La Megilá se melda pishín, i los ke estan eskuchando kale ke agan bruido con los pyés i objektos kuando el nombre de Hamán seya meldado, kon el buto de ke el su nombre seya efassado; esto aze muchiguar el entereso de los ninyos.

Dempués del taanit, en la noche de Purim, se aze una grande seudá en la kuala se beve vino i se kanta, entre eyas la tefilá yamada Shoshanat Ya'akov, la kuala munchos kantantes yisraelis i del Galut tienen gravada. Endemás, kale azer regalos a los amigos (en ivrit: מנות משלוח, Mishlóah Manot) i dar sedaká a los proves (en ivrit: לאביונים מתנות, Matanot La'evionîm) i disfrasar a los ninyos, anke munchos adultos tambien se visten kon disfrasos. 

Para Purim se azen dulsurias espesialas, yamados "Orejas de Amán". Es kostumbre bever vino asta "konfondir los nombres de Amán i Mordehai".

 Enlaces externos 

 Gía de Purim 
 Purim, por Moshé Korin 
 Los alumnos hablan sobre la fiesta de Purim, emitido en Shalom el 8 de marzo de 2009 en TVE. 


Kateggoría:Vikipedya:Artikolos kon grafia ladina
*